Uyqusiz tundan keyin qanday qilib bardam ko‘rinish mumkin?

Tunda ishlash yoki uyqusizlik natijasi ertalab tashqi ko‘rinishingizdan bilinib turadi – ko‘zlarning tagi qoraygan, yuz shishgan va so‘lg‘in qiyofa.

Uyqusiz o‘tgan kechadan keyin sog‘lom va bardam bo‘lib ko‘rinish uchun nima qilish kerak?
Horg‘in qiyofa bilan kurashishning eng samarali usuli dush qabul qilish yoki yuzni avval iliq, keyin esa sovuq suvda yuvish. Haroratning keskin o‘zgarishi sizga bardamlik baxsh etadi va qon aylanishini yaxshilaydi.
Uyqusiz tundan keyin yuz terisi qonsiz va xira tus oladi. Bundan qutulish uchun yuzga namlantiruvchi matoli niqob qilishni maslahat beramiz. Bu terini tetiklantirish va namlantirishning tez va samarali usullaridan biri: 15 daqiqa ichida teringiz ham namlanadi va ham oziqlanadi. Agar uyingizda matoli niqob yo‘q bo‘lsa, bir bo‘lak muz oling va u bilan yuzingizni ishqalang. Keyin esa yuzingizni quruq sochiq bilan arting va namlovchi krem suring.
Bunday vaziyatda ko‘zlar uchun patchlar yordam beradi. Ularni ko‘zlaringiz atrofida 10-15 daqiqa ushlab turing – shishlar tezlikda yo‘qoladi. Agar uyingizda bu vosita bo‘lmasa, unda bodring yoki paketchalardagi ko‘k choydan foydalansangiz ham bo‘ladi.
Albatta, yuzni tetiklantirish va namlantirishdan tashqari uyqusiz kechadan keyin to‘g‘ri makiyaj qilishni ham bilishingiz kerak. Yorqin va turli xil ranglarning o‘rniga pastel va iliq tuslardan foydalanganingiz ma’qul. Kosmetik vositalarini ishlatishdan oldin yuzingiz terisiga tarkibida yorug‘likni qaytaruvchi zarrachalar bo‘lgan krem suring, u yuzingizga sog‘lom va tetik ko‘rinish bag‘ishlaydi.
Manba: “Shape.ru”